JohanHeinsen/ENO huggingface dataset:
Aarhuus Stifts-Tidende, 1847-05-15
Som ved en Løbeild meddeeltes den 22de April, at Staden Roms Jndvaanere forsamlede sig paa Piazza det Popolo ved Avemariatid, for med et Fakkeltog at bringe Paven Folkets Tak (see Gaarsavisen).J et Nu vare Vinduerne i den lange Corso oplyste, og overalt hilsedes Toget af Bifaldsraab og Haandklap, samt ved Udraabene: "Evviva Pio nono, viva il municipio e la guardia vivica. Da Toget med henved 7000 Fakler kom til Pavens Palais, var Jublen paa den af Menneskeer tætbesatte Plads, hvor der uden Overdrivelse var over 40,000 Personer tilstede, saa stor, at den overdøvede Musiken. Den hellige Fader viste sig kort efter paa Palaiets store Logia med Korsdrageren foran sig. Efter at han med Haanden havde givet Tegn til, at man skulde være rolig, uddeelte han Velsignelsen over de lydløse Tusinder, som med blottede Hoveder vare sunkne paa Knæ. J samme Øieblik som Paven løftede Hænderne i Veiret til Velsignelsen, blev hele Scenen oplyst med bengalsk Jld. Jublen og Vivatraabene, samt Effecten i den mageløs skjønne Belysning, var over al Beskrivelse. Saasnart Hs. H. Paven havde trukket sig tilbage, bleve Faklerne slukkede og Forsamlingen adskiltes.
Aarhuus Stifts-Tidende, 1847-05-15
Jfølge det af Paven udstædte Circulaire har Hs. Hellighed besluttet, at udvælge og kalde til Rom en Mand fra hver Provinds, som er udmærket ved sin sociale Stilling, sine Evner og Jndsigter, og er i Besiddelse af den offentlige Agtelse og sine Medborgeres Tillid, og at benytte disse Mænds Medvirkning, deels til Hjælp ved Statsforvaltningen, deels at beskjæftige dem med en Reform af Communalraadene og lignende Anliggender, hvorfor Hs. Hellighed anmoder Provindsøvrighederne om, hver at nævne ham tre Mænd fra deres Provinds, blandt hvilke han kan vælge. De Mænd, der saaledes blive valgte, maae opholde sig i Rom i 2 Aar.
Aarhuus Stifts-Tidende, 1847-05-15
Den bekjendte Balletmesterinde Madame Weiss; var i Boston nær bleven et Offer for Lyne-Justitsen. Hun havde i Boston fortjent store Summer, og hendes 48 smaae Dandserinder vare Dagens Løvinder. Nu fandt et stort Masketog Sted ved Slutningen af Carnevalet, og man besluttede, at lade de 48 Dandserinder paradere derved paa en prægtig, af 8 Heste trukken Slæde. Madame Weis havde ikke Lyst til, saaledes gratis at vise Publicum sit Personale, og vægrede sig derfor ved, at tage Deel i Partiet. Herved fornærmede hun en stor Deel indflydelsesrige Personer, og en formelig Krig mod hende blev organiseret. Snart bragtes dunkle Rygter i Omløb angaaende Børnenes slette Behandling; et Blad erklærede, at Madame Weis ikke havde villet lade Børnene deeltage i Partiet, fordi de vare indhyllede i Pialter, lede Hunger og Tørst, og fordi de, naar de saaes ved Dagens Lys, vilde fremvise Spor af de frygteligste Mishandlinger. Denne Avisartikel var tilstrækkelig til at bringe hele Bostons Befolkning i Oprør, en uhyre Menneskemængde forsamlede sig udenfor Madame Weiss's Logis, med det faste Forsæt, at tage Børnene fra den tyranniske Pleiemoder. De Forvovneste forlangte, at man skulde klæde Madame Weis ganske nogen af, bestryge hende med Tjære, vælte hende omkring i Fjer, og saaledes brænde hende levende. Allerede vare alle hendes Vinduer indslagne, Huset blev stormet, og den Wiener-Slavehandlerske truedes af den største Fare, da Øvrigheden lagde sig derimellem, og med stor Møie og Overtalelse fik Folkemængden til at opgive sit Forehavende, idet man lovede, at sikkre sig Balletmesterindens Person, og foranstalte den strængeste Undersøgelse. Dette virkede omsider. - Mængden adspredtes, Undersøgelsen blev paabegyndt; men Madame Weiss undkom til New-York, og har nu ganske opgivet sit Forsæt, at besøge Unionens sydlige Stater.
Aarhuus Stifts-Tidende, 1847-05-15
Directeuren og Lægen for Daareanstalten i Pau Dr. Casenave, har den 15de April d. A. gjort et Forsøg med Ætherberuusning paa en Sal, som i 5 Maaneder næsten intet Øieblik, hverken Nat eller Dag, havde havt Ro. Hendes ophidsede Tilstand lagde sig strax, og efter fem Jndaandinger var hun fuldkommen følesløs, hvilket varede i 25 Minuter. Da ophørte Bedøvelsen, uden at hun viste mindste Symptom til Forstyrrelse. Directeuren vil nu fortsætte disse Forsøg og udstrække dem til epileptiske Tilfælde.
Aarhuus Stifts-Tidende, 1847-05-15
J Paris jordedes nys en Læge, Dr. Grusier, som i tidligere Dage havde nydt en stor Celebritet og bevæget sig i de høieste Kredse, men siden ved Drikfældighed var nedsunken i usle Kaar, og tilsidst var bleven Doctor for Kludesamlerne, som nu fulgte ham til hans sidste Hvilested. Af deres Midte fremtraadte adskillige Talere ved Graven – en fordums Notar, en fordums Advocat og en fordums Præfect, nu Kludesamlere alle Tre.
Aarhuus Stifts-Tidende, 1847-05-15
Demoiselle Mars fulgtes til Jorden af over 20,000 Mennesker. Fligene af Liigklædet bares af Grev Keratry, Pair af Frankrig, Academikeren Viennet, Pair af Frankrig, de Liaderes, Kongens Adjutant, Baron Taylor, Componisten Auber og Skuespilleren Samson. Bag Kisten fulgte den Afdødes Søn og hele Personalet ved Theatre francis, en uoverskuelig Række Eqvipager, blandt hvilke den svenske Gesandts, Grev Løvenhjelms, og en Masse Forgængere, de Fleste i Sorg. Paa Kirkegaarden Pere Lachaise, nær ved Talmas Grav (ogsaa T's Enke var tilstede), blev Kisten nedsænket, og alle Omstaaende kastede Violbouketter ned paa den, medens den synkende Sol høitideligt spredte sine sidste Straaler over Gruppen. Saaledes ærer Frankrig sine store Kunstnere.
Aarhuus Stifts-Tidende, 1847-05-15
J den franske By Taligan har tildraget sig en sælsom Begivenhed. Der har nemlig regnet, eller rettere haglet – Storke. Samtidigt med et rædsomt Hagelveir faldt en Vrimmel af Storke ned til Jorden. Jndbyggerne satte sig strax i Besiddelse af dem, saa at hver Mand bragte 45 Stykker hjem, for at stege dem. Hagelveiret havde iøvrigt ikke nedkastet den hele Reisekaravane, men endeel, omtrent 50 Stykker, flygtede til alle Sider. Storkene kunde iøvrigt ikke komme paa en beleiligere Tid. Otte Dage tidligere havde det været Fastetid, og man havde altsaa ikke turdet spise dem otte Dage sildigere havde Jagtlovene forbudet at fange dem.
Aarhuus Stifts-Tidende, 1847-05-15
Et af de skjønneste Viinbjerge, Schanzenberg, ved Donau, er ikke mere. Det er nedstyrtet i Donaufloden og danner nu en af mange tusinde Kløfter sønderreven Flodbred, hvorfra mangfoldige klare Kilder udgyde sig i Floden.
Aarhuus Stifts-Tidende, 1847-05-15
Aviserne ere fulde af Beretninger om de store Tilførsler af Korn og andre Levnetsmidler, som sendes England, Frankrig og Tydskland fra fremmede Lande. Efterat Nord-Amerita engang har oplukket sine rige Kornkamre, har det ikke Skibe nok til at udføre Forraadet. Til England er i de sidste otte Dage bragt 2,200,000 Centner. Ogsaa Holland og Belgien have faaet store Tilførsler, og man venter endnu større fra Odessa, Middelhavet og Østersøen. Naturligviis seer man nu ogsaa mange i selve Landene hidtil forborgne Skatte komme tilsyne.
Aarhuus Stifts-Tidende, 1847-05-15
Ved Staden Turrek i Polen har en Qvinde i Drukkenskab begravet begge sine Børn levende. De havde tilfældigviis været Vidner til et af hende begaaet Tyveri.
Aarhuus Stifts-Tidende, 1847-05-15
Om Brødnødsurolighederne i Tydskland hedder det: Allevegne har man baaret sig ad paa samme Maade: allevegne har der vanket blodige Pander. Med Bagerne og Torvebønderne gjorde man kort Proces; Folket tog med Magt Forraad for et Par Dage, forsiden maaskee at lide desto større Nød. Mange af Hovedmændene har man grebet, alle Fængsler vrimle af Fanger; de Fattige faae dog idetmindste Brød i Arresten. Hvad bryde de sig om Friheden, De have jo ingen anden Frihed end den, at døe af Sult. Allevegne, især i Berlin, har Militairet viist større Maadehold, end man havde kunne vente. Det er vel det bedste Beviis for, at Autoriteterne ikke miskjende den egentlige Aarsag til Fredsforstyrrelsen.
Aarhuus Stifts-Tidende, 1847-05-15
J Neustrelitz tildrog sig for kort siden et Curiosum. Hos en Handskemager arbeidede en Svend af den mosaiske Troesbekjendelse; men han levede saaledes, at Alle ansaae ham for en Christen. Nu skal der være Barnedaab etsteds i Nabolaget, og Jsraliten bedes til Fadder. Han spurgte Jordemoderen, som bragte Jndbydelsen, om det ogsaa kunde gaae an, da han var en Jøde; hun beroligede ham med den Forsikkring: det kunde meget godt gaae an, men yttrede sig ikke videre for Barnets Forældre. Efter nogen Tids Forløb erfarede disse imidlertid, at en Jøde havde staaet Fadder til deres Barn, og skjøndt han beraabte sig paa, at han havde sagt Jordemoderen sin Religion, og yttret sine Betænkeligheder for hende, blev det ham dog af Øvrigheden betydet, at han inden tre Uger skulde rømme Landet. Men Barnet blev omdøbt, for at trætte det reent fra den Forsmædelse, at have havt en Jøde til Fadder.
Aarhuus Stifts-Tidende, 1847-05-15
"Augsb. Allg. Zeitung" indeholder følgende Erklæring af Lola Montez: "Træt af at være Maalet for saa megen hemmelig og offentlig, mundtlig, skriftlig og trykt Ondskab, erklærer jeg Enhver for en æreløs Bagtaler, der paa nogen Maade tillader sig at tale ilde om mig, uden at kunne bevise sin Paastand."
Aarhuus Stifts-Tidende, 1847-05-15
En høi Embedsmand i Hannover, en Olding paa henved 20 Aar, var, ved vidtløftige Bygnings foretagender, kommen i Pengeforlegenhed, og forgreb sig paa den ham betroede Krigskasse. Strax efter reiste han med sin Familie af Jernbanen til Hamborg. Faa Dage efter opdagede man Kassedeffecten, der var meget betydelig. Strax sendte Krigsministeren to yngre Embedsmænd efter ham. Han befandt sig endnu i Hamborg, da hans Forfølgere hidkom, men havde rimeligviis faaet et Vink, og tilte, ladende sin Familie tilbage, til Blankenese. Men Autoriteterne havde ved Telegraph meldt hans Flugt ligge til Glückstadt. Forgiæves bød han en Færgemand en betydelig Sum, hvis han vilde bringe ham til det nærmeste Dampskib. Heller ikke til Lands var det ham muligt at undkomme. Da saae han, at han var forraadt, flygtede ud paa Heden, tilbragte hele Natten her, og blev ved Daggry opdaget og fængslet. Han overgav sig til Gensd'armerne, idet han bad dem at være menneskelige og, efter 24 Timers Hunger og Kulde, forunde ham en Times Hvile, saa vilde han følge dem. Hans Bøn blev opfyldt. J Gensd'armernes Nærværelse afklædte han sig aldeles og gik tilsengs. Efter en kort Tids Forløb saae hans Vogtere ham blegne som en Døende. Med en Dolk, som han maa have holdt skjult for dette Tilfælde, havde han under Dynen gjennemboret sit Hjerte, og var død, uden at give en Lyd fra sig.
Aarhuus Stifts-Tidende, 1847-05-15
Hamb. Corresp. fortæller fra Berlin, at en derværende Kornhandler har ladet opkjøbe umaadelige Partier Korn og solgt dem med Tab i Holland, blot for i Berlin at drive Priserne i Veiret. Der tilføies: Es ist entsetslich, aber war! J Nødens Tid er enhver Udsigt til Hjælp velkommen. Derfor bør ogsaa følgende Middel angives til hurtigt fortærlige Næringsmidler. Den unge Raps plante voxer hurtigt, giver en smagfuld, Spinat lignende Gemyse, og groer i god Jord i frodig Mængde.
Aarhuus Stifts-Tidende, 1847-05-15
J 4 til 6 Uger, under gunstige Omstændigheder endnu hurtigere, kan Marken frembringe spiselige Planter. Udsæden er som bekjendt ubetydelig, og der behøves kun et lidet Stykke af Brakmarken til dette Brug. Vi anbefale indstændigt at forsøge dette og anmode andre Blades Redactioner om, at optage denne Notits i deres Spalter. Berlin, den 1ste Mai 1847. Land-Oeconomi Collegiet.
Aarhuus Stifts-Tidende, 1847-05-15
Den svenske Statskasse er uventet bleven krævet for en meget gammel Gjæld. Da Gustav Adolph 1632 var falden ved Lützen, befandt de svenske Finantser sig nemlig i en saa slet Tilstand, at Formynderne for den store Konges Datter, den senere saa meget omtalte Dronning Christine, saae sig nødte til at gjøre Gjæld, for at bestride Omkostningerne ved den unge Dronnings Opdragelse. Een af de derfra hidrørende Forskrivninger, om hvis Existents man ikke vidste mere af at sige, skal nemlig i denne Tid være bleven præsenteret til Udbetaling. Den er udstedt i Stockholm den 26de December 1636, og lyder oprindelig paa 45,000 Speciesdaler, som Jacob Krieves i Lübeck har at fordre hos den svenske Regjering. J Forskrivningen er bestemt, at Capitalen, der skal forrentes med 8 pCt., skjøndt betalbar i 10 Aar, dog aldrig skal kunne forældes. Paa Foden af Papiret er skrevet med Christines Haand: "Approuvel Complegne 1637. Christine R. En Pastor Kragt i Mecklenburg-Strelitz er for Tiden Jhændehaveren, og efter 210 Aars Forløb vil Capital og Renter nu beløbe sig til 786,000 Speciesdaler. Den svenske Regjering har foreløbig opfordret Præsten til at godtgjøre sin Eiendomsret.
Aarhuus Stifts-Tidende, 1847-05-15
Magistraten i Gothenborg har, i Forening med Stadens Ældste og Borgerskab, eenstemmig besluttet, at petitionere Kongen om et øieblikkeligt Forbud imod alKornudførsel, hvorved man haaber, endnu at kunne bevare 60,000 Tdr. Korn, som ligge i Havnene ved Wenern, opkjøbte til Udførsel.
Aarhuus Stifts-Tidende, 1847-05-15
Paa Rouser-Skjærene, omtrent 1 Miil fra Laurvig, fandt man ifølge Beretning derfra af 23de April – for nogle Dage siden Vraget af en Slup, der rimeligviis er forulykket i Stormen Natten imellem 8de og 9de f. M. Man har senere fundet, at det er Sluppen "Christiane Marie, ført af Skipper Evensen, og kommende fra Holbek med en Ladning Kornvarer. Besætningen er omkommen.
Aarhuus Stifts-Tidende, 1847-05-15
J Bladet "Almue-Vennen læstes nylig Følgende: Vi henstille til de ærede Huusmødre, som besidde tilstrækkelig Dygtighed udi den ædle Madlavningskunst, at knække følgende Nød: Hvad er den moderneste og meest omtalte Ret for Øieblikket, saavel i Berlin og Aarhuus, som paa mange andre Steder - en Ret, ved hvis Tillavning man sætter Liv og Lemmer paa Spil, ja i Aarhuus endog staaer Fare for at blive kastet i Vandet? – Navnet derpaa findes i enhver god Kogebog. Det er Svar: gajaalazave
Aarhuus Stifts-Tidende, 1847-05-15
Reisende. Med Dampskibet "Jris fra Kjøbenhavn: Justitsraad, Toldinspecteur Müller m. Frue, 6 Børn og Jomfru, Bataillonschirurg Regenburg med Frue, Fru Hofjægermesterinde Thygeson, Kbm. Schmalfeldt m. Kone, Propr. Serene d'Acqueria, Bankassistent Meulengracht m. Frue, Fru Professorinde Meyer, Oberstlieutn. Schjøtte m. Frue, Grosserer Petersen, Urtekr. Beck, Billedhugger Dick, Fru Nielsen og Hunderup, Md. Borberg, og Terkelsen, Jerne Groth, Jacobsen, Wielandt og Helgesen, Contoirist Filskou, Pharmacent Blom, Mr. Petersen, Kjøbmand Lund, Bygningsconducteur Friis, Hr. Worm, Lærer Andersen, Jfr. Barth, Dr. Wood, Md. Topp, Jfr. Münster, Handelscommis Münster, Md. Harder, Jfr. Seidelin, Kom. Dodt, dHrr. Jordan og Ginge, Kom. Lassen og Røse, Hr. Broberg, Mad. Blichfeldt, Fraken Haffner, Møller Jensen, Lieutn. v. Neergaard og v. Jermiin, Hr. Rahr, Kbm. Brønnum, Viinh. Fulling, Kammerj. v. Haxthausen, Landphysicus Petersen, Uhrm. Petersen, Kom. Nybroe, Brændstrup, Møller, Jensen, Meisner og Krüger, Engmester Feddersen, Toldbet. Møller, Jfr. Bettre, samt endeel Dækspassagerer. Jalt 102 Passagerer.
Aarhuus Stifts-Tidende, 1847-05-15
Bekjendtgjørelser. Søndagen den 9de dennes hjemkaldte Gud til et bedre Liv, ved en blid og rolig Død, efter flere Aars tiltagende Brystsvaghed, min trofaste Mand, mine 8 Børns kjærligste Fader, Johan Jordan, i en Alder af 65 Aar, efter at have deelt Livets Glæder og Sorger med mig i 33 Aar. Dette Sorgens Budskab bekjendtgjøres herved for fraværende Slægt og Venner af hans dybtsørgende Enke. Mariane Jordan, født Frandsen.
Aarhuus Stifts-Tidende, 1847-05-15
At Döden den 6te dennes, efter et apoplectisk Anfald, berøvede mig min kjærlige, trofaste Mand, Cancelliraad Frederich Christopher Gundelach, By- og Herredsfoged samt By- og Herredsskriver, er det min tunge Lod paa egne og otte dybtsörgende Börns Vegne at skulle bekjendtgjöre. Lemvig, den 8de Mai 1847. F. A. Gundelach, föd Blom.
Aarhuus Stifts-Tidende, 1847-05-15
At min eneste og elskede Datter, Maren Regine Nitsche, efter en langvarig Brystsvaghed ved en brat Död blev mig berøvet den 3die Mai, er det Sorgens Budskab jeg herved bringer fraværende Slægt og Venner. Ung, kun 21 Aar gammel, maatte hun omskifte det Timelige med det Evige, hvor hun modtages af sin alt tidligere hengangne Fader. Stjernholm ved Horsens, den 5te Mai 1847. Cathrine sal. Nitsche, f. Krobeck.
Aarhuus Stifts-Tidende, 1847-05-15
De ærede Herrer, saavel indbudne som uindbudne, der ledsagede min salig Kone til hendes sidste Hvilested, ligesom de ærede Mestere, der henbare hende, ville herved modtage min hjerteligste Tak. Aarhuus, den 15de Mai 1847. H. L. Hansen.
Aarhuus Stifts-Tidende, 1847-05-15
Jfølge Hans Kongelige Majestæts allernaadigste Resolution af 29de April d. A. vil den af Statskassen Communen anviste Summa, til Anskaffelse af billigere Brød for den trængende Klasse, blive anvendt saaledes, at undertegnede Comitee lader udbage Brød, der sælges til nedsat Priis, saaledes at et Marks Brød indtil videre leveres til en Vægt af 4 1/2 Pd. Udsalget vil tage sin Begyndelse førstkommende Tirsdag den 18de dennes, og Anviisning paa de foreløbigt oprettede 2de Oplag, hos Hr. Raadmand Hald og Hr. Uhrmager Holstebroe, udstedes af Comiteen, der samles paa Raadstuen førstkommende Mandag den 17de Mai, om Formiddagen fra Kl. 8 til 10. Aarhuus, den 14de Mai 1847. J. C. Høe, const. Engelsted. Th. Funder. J. P. Hald. P. Herskind. J. F. Kuur. Holstebroe. Theilgaard. P. C. Raae. R. Schandorff. L. P. Schmidt. H. Gjedding.
Aarhuus Stifts-Tidende, 1847-05-15
Jfølge allerhøieste Rescript af 20de April dette Aar vil der for Fremtiden, foruden det hidtil hvert Aars 16de Juni afholdte Marked i Truust By, Tvilum Sogn, Skanderborg Amt, endvidere hvert Aars 16de November være at afholde et Marked sammesteds til Forhandling af Heste, Qvæg og Huusflids=Producter. Hvilket herved bringes til offentlig Kundskab. Skanderborg Amthuus, den 11te Mai 1847. Lindholm.
Aarhuus Stifts-Tidende, 1847-05-15
Tirsdagen den 25de Mai næstk., Kl. 10 Form., bliver, efter Begjæring af Landinspecteur Storm i Hornfyld, afholdt Auction i hans Bopæl over hans Besætning, Ind= og Udbo, bestaaende af: Heste, Køer, Faar, en So Vogne, Plove, Harver, Seletøi, samt endeel Gaards- og Avls=Redskab; dernæst Sophaer, Speile, Folkesengeklæder, nogle Kakkelovne, en Kobberkjedel i Grube, og en stor Deel andre Meubler og Huusgeraad; hvilket herved bekjendtgjøres. Bjerre og Hatting Herreders Contoir, d. 11te Mai 1847. With.
Aarhuus Stifts-Tidende, 1847-05-15
At Kæmner-Regnskabet for 1846, med tilhørende Bi lage, er henlagt til Eftersyn for Byens Jndvaanere paa Raadstuen, i Magistratssalen, i 3 Uger fra Dato, dette bekjendtgjøres herved. Aarhuus Raadstue, den 12te Mai 1847. Magistraten.
Aarhuus Stifts-Tidende, 1847-05-15
Paa Grund af Bortreise herfra Byen agter Dreiermester N. Holm, ved een eneste Auction, der afholdes Tirsdagen den 18de dennes, om Formiddagen Kl. 11, at bortsælge hans eiende Sted Na 903, paa Volden her i Staden, bestaaende af 5 Fag Forhuus, samt 4 Fag nyt Baghuus m.v. Conditionerne erfares hos Eieren, og Auctionen, hvortil Lysthavende indbydes, afholdes i selve Eiendommen. Aarhuus Byfogedcontoir, den 7de Mai 1847. I. Chr. Høe, const.
Aarhuus Stifts-Tidende, 1847-05-15
At Kjøbmand Moses Oppenheimers Bo heri Staden Dags Dato er taget under Fallitbehandling af undertegnede Skifteret, kundgjøres herved i Overeensstemmelse med Pl. 10de April 1841 §2. Randers Skifteret den 4de Mai 1847. Koefoed. S. Poulsen.
Aarhuus Stifts-Tidende, 1847-05-15
Skotske saltede Sild til Salg. Fredagen den 28de dennes, Klokken 10 Formiddag, bliver, ifølge Vedkommendes Begjæring, ved Ladepladsen Løkken, under Hjørring Amt, foretaget Auction til Bortsalg, forsaavidt antageligt Bud maatte skee, af 538 Tønder skotske saltede Sild af bedste Sort, hvilket Parti udgjør den ubeskadigede Deel af den bjergede Ladning fra det ved bemeldte Løkken indstrandede Skib "Bulten. Lysthavende indbydes. Børglum Herredscontoir i Hjørring, den 13de Sparck. Mai 1847.
Aarhuus Stifts-Tidende, 1847-05-15
Gaardsalg. En i Nærheden af Veile beliggende Gaard, af nyt Hartkorn 3 Tdr. 2 1/2 Alb., og med et Tilliggende af c. 60 Tdr. Land g. M., middel gode Jorder, hvoraf Eng til c. 25 Læs Ho aarlig, kan strax underhaanden erholdes tilkjøbs : Bygningerne, der udgjøre 53 Fag, næstendeels Grundmuur, ere gode, og afgiver Stuehuset Bopæl for en Familie udenfor Bondestanden. Besætningen er forTiden 4 Heste, 2 Stude, 10 Køer og 12 Faar, ligesom Udsæden og for Tiden er 6 Tdr. Rug, 3 Tdr. Byg, 13 Tdr. Havre, 3 Tdr. Boghvede og 4 Tdr. Kartofler, Tørvejord haves i Overflødighed. Gaarden ligger i en meget smuk og behagelig Egn, og drives paa dens Mark et meget stort Teglværk, som hidtil har været, og fremdeles kan ventes at blive, meget indbringende; der haves 2de Ovne, den ene til 65,000 Steen og den anden 25,000 Steen; til Torvlade er opført 60 Fag Huus. Paa Marken haves Overflødighed af Leer, saavel til røde som gule Steen, og haves beqvem Adkomst til Vand. Gaarden kan tiltrædes til 1ste Novbr. d. A., og meddeles nærmere Underretning om denne særdeles indbringende og behageligt beliggende Eiendom af Examinatus juris Søndersøe i Veile, hos hvem der og for Tiden kan erholdes Anviisning paa en god Vandmølle, der kan faaes i Forpagtning i 10 a 20 Aar. Aarhus borgerlige Skydeselskab afholder Tirsdagen den 25de dennes, Aften Kl. 6, Generalforsamling i Selskabet Harmoniens" Spisesal, der hertil velvilligen er overladt. Ved denne Generalforsamling vil blive fremlagt og oplæst det af den nedsatte Comitee udarbeidede Udkast til nye Love for Selskabet, samt foretaget Ballotation paa de nye Medlemmer, som maatte blive proponerede til Optagelse, og da desuden flere for Selskabet vigtige Gjenstande, derved maa afgjöres, önskes Mödet saa talrigt, som muligt. Aarhus, d. 4de Mai 1847. Directionen.
Aarhuus Stifts-Tidende, 1847-05-15
Gartner søges. En ugift Gartner, som forstaaer sig godt paa Træ culturen, kan strax erholde en fordeelagtig Ansættelse, naar han med gode Anbefalinger portofrit henvender sig C. Krogh Fæstemand i Viborg.
Aarhuus Stifts-Tidende, 1847-05-15
En Capital af c. 45,000 Rbd. kan erholdes tillaans i Juni Termin d. A. i Summer fra 4000 Rbd. indtil 10 a 15,000 Rbd. mod betryggende Pantesikkerhed, helst i Landeiendomme. – Man henvender sig personlig eller i fr. Breve til Cancelliraad Anchersen i Veile.
Aarhuus Stifts-Tidende, 1847-05-15
Ny islandsk Klipfisk kan atter faaes hos J. A. Prior.
Aarhuus Stifts-Tidende, 1847-05-15
Trykt i Aarhuus Stiftsbogtrykkeri. Østersøisk Rug.
Aarhuus Stifts-Tidende, 1847-05-15
Til Underretning for de ærede Sogneforstanderskaber, saavelsom for dHrr. Godseiere med Flere her i Egnen som allerede tidligere have paatalt at erholde østersøisk Rug hos os, undlade vi ei at meddele, at vi med Dags Posten have erholdt Efterretning om Befragtning af 2de Skibe til vort kjöbte Parti Rug ab Riga, hvoraf det förste Skib allerede er afgaaet, og som efter al Rimelighed tør forventes hertil senest medio Junii. For at komme til nogenlunde Vished om, for hvorvidt at begge Ladningerne kunne være afsættelige her paa Pladsen, hvilke vi paa Grund af det befragtede. Skibsrum have forstörret endeel over det tidligere bestemte Parti, bede vi Enhver, der maatte ønske Noget deraf, derom at gjöre Bestillinger snarest muligt, og senest til den 21de dennes. Greenaa, den 14de Mai 1847. J. A. Møller N. L. Kock & Lange. J. N. Winding.
Aarhuus Stifts-Tidende, 1847-05-15
Lyst St. Croix Sukker, sælges i lispundeviis og mindre Dele billigt hos J. A. Prior.
Aarhuus Stifts-Tidende, 1847-05-15
Hollandske Lage-Agurker, Lemon Asier, ægte Christiania Anchiovis, feed norsk Sild, Capers, Champigoner, spanske Oliven, Cajenne Peber, Carry, syltet Ingefær i Bojanger og mindre Dele m. m. sælges meget billigt af J. A. Prior. Thee.
Aarhuus Stifts-Tidende, 1847-05-15
Ny Compoi-, Congo- og Pouschong-Thee er nylig arriveret, og faaes i gode Varer billigt hos J. A. Prior.
Aarhuus Stifts-Tidende, 1847-05-15
Liqueurer. Appelsin-, Jordbær- og Hindbær-Liqueur, Appelsin- og Vanille-Punsch-Extract, Solbær-, Hindbær, & Kirsebær-Rom haves i Oplag fra en Fabrik i Kjöbenhavn og sælges til Fabriks-Priis hos J. A. Prior.
Aarhuus Stifts-Tidende, 1847-05-15
Kallundborg. Hos Undertegnede er arriveret et Parti moderne Straa-Hatte, der sælges saa billigt som muligt af M. Hartvigson.
Aarhuus Stifts-Tidende, 1847-05-15
Nogle Køer, tjenlige til Slagtning, staae til Salg hos H. Liisberg at Meisner.